
ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αριθυ. Ε/18920 (1) 


Τροποποίηση της 121/1992 (ΦΕΚ 371 Β_) Απόφασης 
του Υπουργού ΥΠ.Ε.Π.Θ., «Κανονισμός Λειτουρ¬ 
γίας του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.)», όπως ισχύει. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 του Ν. 2009/1992 (ΦΕΚ 
Ιθτ.Α’) “Εθνικό Σύστημα Επαγγελματικής Εκπαίδευσης 
και Κατάρτισης και άλλες διατάξεις”. 

2. Τη, με αρίθμ. 121/1992 (ΦΕΚ 371τ.Β'), “Κανονισμός 
Λειτουργίας του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.)» Απόφαση του Υπουρ¬ 
γού του ΥΠ.Ε.Π.Θ., όπως τροποποιήθηκε και ισχύει, με 
τις με αρίθμ. 1135/1992 (ΦΕΚ 570 τ.Β'), 2037/1992 (ΦΕΚ 
702 τ.Β'), Φ1/Ε/6527/1993 (ΦΕΚ 580 τ.Β'), Φ1/Ε/9118/ 
1993 (ΦΕΚ 767τ.Β'),Φ1/Ε/5816/1994 (ΦΕΚ 360 τ.Β'), 
Ε/17045/1994 (ΦΕΚ 809τ.Β') και Ε/2937/1996 (ΦΕΚ 112τ. 
Β') όμοιες αποφάσεις. 

3. Τις, υπ' αρίθμ. 10/31.07.1997 και 14/16.10.1997 πρά¬ 
ξεις του Δ.Σ. του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη, εις βάρος του Κρατικού 
Προϋπολογισμού, αποφασίζουμε: 


Άρθρο 1 

Στη, με αρίθμ.121/1992 (ΦΕΚ 371τ.Β'), Απόφαση του 
Υπουργού ΥΠΕΠΘ “Κανονισμός Λειτουργίας Οργα¬ 
νισμού Επαγγελματικής Εκπαίδευσης και Κατάρτισης 
(Ο.Ε.Ε.Κ.) , όπως αυτή τροποποιήθηκε, συμπληρώθηκε 
και ισχύει, γίνονται οι ακόλουθες τροποποιήσεις και συ¬ 
μπληρώσεις: 

1. Το άρθρο 1 της απόφασης αυτής αντικαθίσταται ως 
εξής: 

Άρθρο 1 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Ο.Ε.Ε.Κ. ΚΑΙ Ι.Ε.Κ. 

ΔΚ. 1 ΓΡΑΜΜΑΤΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ. 

Στην αρμοδιότητα της Γραμματείας του Διοικητικού 
Συμβουλίου, η οποία λειτουργεί σε επίπεδο ανεξάρτητου 
Γραφείου υπαγόμενου απευθείας στον Πρόεδρο του 
Ο.Ε.Ε.Κ., ανήκει η επικουρία του Προέδρου, κατά τη σύ¬ 
νταξη της Ημερήσιας Διάταξης των συνεδριάσεων του 
Δ.Σ., η μέριμνα για την κοινοποίησή της στα μέλη του Δ.Σ., 
η καθαρογραφή και τήρηση των πρακτικών, η κοινοποίη¬ 
ση αποσπασμάτων στους, καθ' ύλην, αρμόδιους φορείς 
για την υλοποίηση των αποφάσεων του Δ.Σ., καθώς και η 
παρακολούθηση της υλοποίησης αυτών, η τήρηση αρχεί¬ 
ου πρακτικών και η μέριμνα για τη συρραφή τους σε τόμο 
κατ’ έτος. 

ΔΚ. 2 ΓΡΑΜΜΑΤΕΙΑ. 

Στην αρμοδιότητα της Γ ραμματείας, που λειτουργεί σε 
επίπεδο ανεξάρτητου Γ ραφείου υπαγομένου απευθείας 
στον Πρόεδρο του Ο.Ε.Ε.Κ., ανήκει η τήρηση και διεκπε¬ 
ραίωση της προσωπικής αλληλογραφίας του Προέδρου 
και του Αντιπροέδρου, ο προγραμματισμός και η παρα¬ 
κολούθηση των συναντήσεων, επισκέψεων και επαφών 
τους, καθώς και η, εν γένει, επικουρία κατά την άσκηση 
των αρμοδιοτήτων τους." 

ΔΚ. 3 ΝΟΜΙΚΗ ΥΠΗΡΕΣΙΑ 

Στην αρμοδιότητα της Νομικής Υπηρεσίας, η οποία λει¬ 
τουργεί σε επίπεδο ανεξάρτητης Διεύθυνσης υπαγομέ- 
νης απευθείας στον Πρόεδρο του Ο.Ε.Ε.Κ., ανήκουν η δι¬ 
καστική εκπροσώπηση του Ο.Ε.Ε.Κ., η γνωμοδότηση για 
κάθε θέμα νομικής φύσης και η παροχή νομικών συμβου¬ 
λών και κατευθύνσεων προς τις λοιπές υπηρεσίες του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο.Ε.Ε.Κ., εφόσον ζητούνται, καθώς και η νομοτεχνική ε¬ 
πεξεργασία του κανονιστικού έργου του Ο.Ε.Ε.Κ. 

ΔΚ. 4 ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ 

Στην αρμοδιότητα του Γραφείου Τύπου και Δημοσίων 
Σχέσεων, το οποίο λειτουργεί σε επίπεδο ανεξάρτητου 
Τμήματος υπαγόμενου απευθείας στον Πρόεδρο του 
Ο.Ε.Ε.Κ., υπάγεται η ευθύνη των ακόλουθων θεμάτων: 

1. Η αμφίδρομη επικοινωνία του Ο.Ε.Ε.Κ. μετο κοινωνι¬ 
κό και πολιτικό περιβάλλον του, η συστηματική παρακο¬ 
λούθηση γεγονότων και σχολίων, σχετικών με την επαγ¬ 
γελματική εκπαίδευση και κατάρτιση, από τον ελληνικό 
και ξένο τύπο και η περιληπτική αξιολογική ταξινόμηση 
των βασικών σημείων αυτού, για την ενημέρωση των υπη- 
ρεσιώντου Ο.Ε.Ε.Κ. Περιλαμβάνεται, επίσης, η ενημέρω¬ 
ση της ελληνικής κοινής γνώμης για τις, ενγένει, δραστη¬ 
ριότητες και στόχους του Ο.Ε.Ε.Κ., μέσω της προβολής 
αυτών. 

2. Η, από πλευράς δημοσίων σχέσεων, προετοιμασία 
και υλοποίηση της συμμετοχής και εκπροσώπησης του 
Ο.Ε.Ε.Κ και του ΥΠ.Π.Ε.Θ. σε εθνικά όργανα, συμβούλια, 
συνέδρια, επιτροπές, ομάδες εργασίας, συμπόσια, εκθέ¬ 
σεις, σεμινάρια ή συναντήσεις, που οργανώνονται από 
φορείς του εσωτερικού ή του εξωτερικού, καθώς και η ορ¬ 
γάνωση αντίστοιχων εκδηλώσεων από τονΟ.Ε.Ε.Κ. καιτο 
ΥΠ.Ε.Π.Θ., που αφορούν τον τομέα της Επαγγελματικής 
Εκπαίδευσης και Κατάρτισης. 

3. Η, από πλευράς δημοσίων σχέσεων και επικοινωνίας, 
συνεργασία με φορείς του εσωτερικού για οποιοδήποτε 
θέμα έχει σχέση με την Επαγγελματική Εκπαίδευση και 
Κατάρτιση και τη σχετική ενημέρωση των αρμοδίων φο¬ 
ρέων. 

4. Ολα τα θέματα που έχουν σχέση με τη φιλοξενία, τις 
φιλοφρονήσεις και τις δεξιώσεις, καθώς και τις λοιπές δη¬ 
μόσιες σχέσεις του Ο.Ε.Ε.Κ. στο εσωτερικό και στο εξω¬ 
τερικό. 

Γιατην εκπλήρωση των σκοπώντου το τμήμα εκδίδει, σε 
περιοδική βάση, ενημερωτικά φυλλάδια και έντυπα, ανα¬ 
πτύσσοντας, ταυτόχρονα, προγράμματα προβολής και 
διαφήμισης του Ο.Ε.Ε. Κ και των παρεχομένων υπηρεσιών 
των Ι.Ε.Κ. 

Στο έργο του το τμήμα επικουρείται από τις εκάστοτε 
συναρμόδιες Διευθύνσεις, με ευθύνη των προϊσταμένων 
αυτών. 

Δ.Κ. 5 ΥΠΗΡΕΣια εσωτερικού ελεγχου. 

Στην αρμοδιότητα της Υπηρεσίας Εσωτερικού ελέγχου, 
η οποία λειτουργεί σε επίπεδο ανεξάρτητης Διεύθυνσης 
υπαγομένης απευθείας στον Πρόεδρο του Ο.Ε.Ε.Κ., ανή¬ 
κει η ευθύνη για τον έλεγχο της τήρησης, από την Κ.Υ. και 
τα δημόσια Ι.Ε.Κ., των πάσης φύσεως, διοικητικών και οι¬ 
κονομικών διαδικασιών, που προβλέπονται από το πλαί¬ 
σιο λειτουργίας του Ελληνικού Δημοσίου και του 
Οργανισμού. Η υπηρεσία συντάσσει, υποβάλλει στη 
Διοίκηση προς έγκριση και υλοποιεί, τριμηνιαίους χρονο- 
προγραμματισμούς εσωτερικού ελέγχου, ενώ μπορεί να 
διενεργεί και έκτακτες επιθεωρήσεις, μετά από εντολή 
της Διοίκησης. Στην αρμοδιότητα της Υπηρεσίας ανήκει, 
επίσης, η σύνταξη εκθέσεων μετο αποτέλεσμα των ελέγ¬ 
χων και η κοινοποίησή τους στη Διοίκηση, στην αντίστοι¬ 
χη Διεύθυνση και στην αρμόδια οργανωτική μονάδα. 

Α. ΔΙΕΥΘΥΝΣΗ ΔΙΟΙΚΗΤΙΚΟΥ 

Η Διεύθυνση έχει τις αρμοδιότητεςτωντμημάτωνπουτη 
συγκροτούν και αποτελείται από τα ακόλουθα τμήματα : 


Α.1 Προσωπικού. 

Α.2 Αξιοποίησης και Επιμόρφωσης Προσωπικού. 

Α.3 Αλληλογραφίας. 

Α.1 Αρμοδιότητες του Τμήματος Προσωπικού 

Στην αρμοδιότητα του Τμήματος αυτού ανήκουν όλα τα 
θέματα που αφορούν την είσοδο στην υπηρεσία και την, 
ενγένει, υπηρεσιακή κατάσταση του, πάσης φύσεως και 
σχέσεως εργασίας, προσωπικού του Ο.Ε.Ε.Κ., όπως διο¬ 
ρισμοί, προσλήψεις, μετατάξεις, αποσπάσεις, μετακινή¬ 
σεις, άδειες, μισθολογική κατάσταση, προαγωγές, πει¬ 
θαρχικά, απολύσεις και αποδοχές παραιτήσεων από την 
Υπηρεσία, καθώς και τη μέριμνα για τη συνταξιοδότηση 
αυτών. 

Στο Τμήμα ανήκει η, πάσης φύσεως, αρμοδιότητα για 
την διοικητική υποστήριξη και εποπτεία των Δημοσίων 
Ι.Ε.Κ. σε τοπικό και περιφερειακό επίπεδο. 

Α.2 Αρμοδιότητες του Τμήματος Αξιοποίησης και 
Επιμόρφωσης Προσωπικού. 

Στην αρμοδιότητα του Τ μήματος αυτού ανήκουν όλα τα 
θέματα που αφορούν: 

1. Τη διαρκή παρακολούθηση της παραγωγικότητας, α- 
ποτελεσματικότητας και αποδοτικότηταςτου, πάσης φύ¬ 
σεως, προσωπικού του Ο.Ε.Ε.Κ., την καταγραφή των δε¬ 
ξιοτήτων και αδυναμιών αυτού, ώστε να καθίσταται δυνα¬ 
τή η βέλτιστη αξιοποίηση του ανθρώπινου δυναμικού του 
Ο. Ε. Ε.Κ., με βάση τις εκάστοτε ανάγκες του Οργανισμού. 

2. Το σχεδίασμά, την κατάρτιση και την υλοποίηση προ¬ 
γραμμάτων εκπαίδευσης, μετεκπαίδευσης και επιμόρφω¬ 
σης του εκπαιδευτικού, διοικητικού και λοιπού προσωπι¬ 
κού του Ο.Ε.Ε.Κ., καθώς και των, πάσης φύσεως, εκπαι- 
δευτώντης Ε.Ε.Κ. 

3. Το σχεδίασμά, ανάπτυξη, υλοποίηση, τήρηση και συ¬ 
ντήρηση του Εθνικού Μητρώου Πιστοποιημένων Εκπαι¬ 
δευτών και Εξεταστών / Ε.Ε.Κ.” 

Α.3. Αρμοδιότητες του Τμήματος Αλληλογραφίας. 

Στην αρμοδιότητα του Τμήματος αυτού ανήκουν τα θέ¬ 
ματα που έχουν σχέση με τις εργασίες του Γενικού 
Πρωτοκόλλου, την τήρηση του Γενικού Αρχείου του 
Ο.Ε.Ε.Κ., τη διεκπεραίωση και αποστολή αλληλογραφίας 
του Ο.Ε.Ε.Κ., την αναπαραγωγή εγγράφων και εντύπου υ¬ 
λικού, σχετικού με την αποστολή αλληλογραφίας, καθώς 
και τη διαχείριση του τροχαίου υλικού του Οργανισμού. 

Β. ΔΙΕΥΘΥΝΣΗ ΟΙΚΟΝΟΜΙΚΟΥ 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

Β.1 Προϋπολογισμού 

Β.2 Διαχείρισης διαθεσίμων 

Β.3 Λογιστηρίου 

Β.4 Μισθοδοσίας 

Β.5 Προμηθειών 

Β.6 Διαχείρισης υλικού 

Β.1. Αρμοδιότητες του Τμήματος Προϋπολογισμού. 

Στην αρμοδιότητα του Τμήματος αυτού ανήκουν τα θέ¬ 
ματα που αφορούντην ανάλυση, μελέτη και εισήγηση για 
ανάπτυξη, υλοποίηση και συντήρηση συστήματος για την 
κατάρτιση και παρακολούθηση του Προϋπολογισμού του 
Οργανισμού, την κατάρτιση και εισήγηση στο Δ.Σ. του 
Προϋπολογισμού του Οργανισμού, την αναθεώρηση του 
Προϋπολογισμού μετά την έγκριση του, κατά τη διάρκεια 
της χρονικής περιόδου στην οποία αναφέρεται, τη συνε¬ 
χή παρακολούθηση της εκτέλεσης του Προϋπολογισμού. 

τη σύνταξη μηνιαίων και τριμηνιαίων δημοσιονομικών ισο¬ 
ζυγίων, την καταγραφή των αποκλίσεων, την αξιολόγηση 
και ερμηνεία των αποκλίσεων και την ενημέρωση της 
Διοίκησης του Οργανισμού, την παρακολούθηση και το 
διαχειριστικό έλεγχο της αποκαταστάσεως των Παγίων 
Προκαταβολών της Κεντρικής Υπηρεσίας και των Ι.Ε.Κ., 
την ενημέρωση της Διοίκησης σχετικά με την, ανά ΚΑΕ, 
διαχείριση της Πάγιας Προκαταβολής των Ι.Ε.Κ., σύμφω¬ 
να με τις εγκυκλίους της Διοίκησης και τη συμμετοχή στη 
σύνταξη των οικονομικών καταστάσεων τέλους χρήσης. 

Β.2. Αρμοδιότητες του Τμήματος Διαχείρισης Διαθε¬ 
σίμων 

Στην αρμοδιότητα του Τμήματος αυτού ανήκουν τα θέ¬ 
ματα που αφορούν την ανάπτυξη, συντήρηση, βελτίωση 
και εφαρμογή συστήματος για την παρακολούθηση των 
τραπεζικών λογαριασμών το υ Ο ργανισμο ύ, την έκδοση ε¬ 
πιταγών και χρηματικών εντολών, την τήρηση και συμφω¬ 
νία βιβλίων επιταγών και χρηματικών εντολών του 
Οργανισμού, την τήρηση και συμφωνία ισοζυγίων, ανά 
λογαριασμό, μηνιαίως,τη συμμετοχή στη σύνταξη των οι¬ 
κονομικών καταστάσεων τέλους χρήσης. 

Στο τμήμα ανήκει, επίσης, η αρμοδιότητα της συνεχούς 
παρακολούθησης και εκτίμησης της χρηματοοικονομι¬ 
κής ρευστότητας του Οργανισμού και της υποβολής στη 
Διοίκηση μηνιαίων πληροφοριακών δελτίων. Για το σκοπό 
αυτό συνεργάζεται, τόσο με το Τμήμα Λογιστηρίου, όσο 
και με το Τμήμα Προϋπολογισμού. 

Β.3 Αρμοδιότητες του Τμήματος Λογιστηρίου 

Στην αρμοδιότητα του Τμήματος αυτού ανήκουν τα θέ¬ 
ματα που αφορούν την ανάπτυξη, συντήρηση, βελτίωση 
και εφαρμογή συστήματος για τη λογιστική απεικόνιση 
και παρακολούθηση των συναλλαγών του Οργανισμού, 
σύμφωνα με τις διατάξεις του Δημοσίου Λογιστικού, την 
τήρηση ιστορικού αρχείου λογαριασμών, τη διαχείριση 
των, πάσης φύσεως, ενταλμάτων του Οργανισμού, τη σύ¬ 
νταξη των οικονομικών καταστάσεων τέλους χρήσης (α¬ 
πολογισμός - ισολογισμός κ.λπ), την ανάλυση και παρου¬ 
σίαση των οικονομικών καταστάσεων στο Δ.Σ. του 
Οργανισμού, την παρακολούθηση και απόδοση κρατήσε¬ 
ων υπέρ τρίτων, την κάλυψη των φορολογικών θεμάτων 
του Οργανισμού και την τακτοποίηση των φορολογικών 
υποχρεώσεώντου. 

Β.4. Αρμοδιότητες του Τμήματος Μισθοδοσίας 

Στην αρμοδιότητα του Τμήματος αυτού ανήκουν τα θέ¬ 
ματα που αφορούντον υπολογισμό και την καταβολή της 
μισθοδοσίας του προσωπικού του Οργανισμού, τον έλεγ¬ 
χο, υπολογισμό, εισήγηση και καταβολή των οδοιπορικών 
εξόδων, υπερωριακών εξόδων, αποζημιώσεωντων μελών 
των επιστημονικών ομάδων και επιτροπών εργασίας, τον 
υπολογισμό καιτηνκαταβολήαποζημίωοηςτου, κάθε φύ¬ 
σεως και σχέσης εργασίας, προσωπικού του Ο.Ε.Ε.Κ., 
του Προέδρου και του Αντιπροέδρου του Ο.Ε.Ε.Κ., του 
Προέδρου, του Αντιπροέδρου και των υπολοίπων μελών 
του Δ.Σ. του Ο.Ε.Ε.Κ., καιτην μισθολογική προώθηση των 
υπαλλήλων του Οργανισμού. Για την εκτέλεση των, πιο 
πάνω, αρμοδιοτήτων το Τμήμα Μισθοδοσίας συνεργάζε¬ 
ται με τη Δ/νση Διοικητικού. 

Β.5. Αρμοδιότητες του Τμήματος Προμηθειών 

Στην αρμοδιότητα του Τμήματος αυτού ανήκουν τα θέ¬ 
ματα που αφορούν τη σύνταξη, εκτέλεση και παρακολού¬ 
θηση του προγράμματος προμηθειών, τις, κάθε είδους, α¬ 
γορές, αναθέσεις, προμήθειες και συμβάσεις, τη διενέρ¬ 


γεια σχετικών διαγωνισμών, την παραλαβή υλικών και μέ¬ 
σων, τις μισθώσεις, την αναγνώριση των δαπανών και την 
έκδοση των σχετικών εγκριτικών αποφάσεων, καθώς και 
κάθε άλλο σχετικό θέμα. 

Β.6. Αρμοδιότητες του Τμήματος Διαχείρισης Υλικού 

Στην αρμοδιότητα του Τμήματος αυτού ανήκουν τα θέ¬ 
ματα που αφορούν την καταγραφή, διαχείριση, συντήρη¬ 
ση, φύλαξη και διακίνηση του υλικού και των εγκαταστά¬ 
σεων του Οργανισμού, την τήρηση Βιβλίων Κινητης και 
Ακίνητης Περιουσίας σε κεντρικό και περιφερειακό επί¬ 
πεδο, καθώς και την παραλαβή και διάθεση των. πάσης 
φύσεως, υλικών. 

Γ. ΔΙΕΥΘΥΝΣΗ οργανωσηΣ και πληροφορικηΣ 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

Γ.1 Οργάνωσης 

Γ.2 Πληροφορικής 

Γ.1 Αρμοδιότητες Τμήματος Οργάνωσης 

Στην αρμοδιότητα του Τμήματος αυτού ανήκουν όλα τα 
θέματα που έχουν σχέση με: 

1. Τη σύσταση, κατάργηση, μεταφορά, οργάνωση και 
λειτουργία των υπηρεσιώντου Ο.Ε.Ε.Κ. 

2. Τα θέματα, τα σχετικά με τη μελέτη καιτην εφαρμογή 
μεθόδων και διαδικασιών για τη συστημική και ορθολογι¬ 
κή οργάνωση των, πάσης φύσεως, εργασιών του Οργα¬ 
νισμού. 

3. Το σχεδίασμά, ανάπτυξη και εφαρμογή συστήματος 
εξουσιοδοτήσεων για τις, πάσης φύσεως, διοικητικές και 
οικονομικές λειτουργίες του Οργανισμού. 

4. Την τυποποίηση διαδικασιών και εντύπων. 

5. Την κωδικοποίηση και προώθηση του κανονιστικού 
έργου. 

6. Την προετοιμασία σύστασης, συγκρότησης και λει¬ 
τουργίας των συλλογικών οργάνων διοίκησης του 
Ο.Ε.Ε.Κ., των υπηρεσιακών και πειθαρχικών συμβουλίων, 
των επιτροπών και ομάδων εργασίας, των συλλογικών ε¬ 
πιστημονικών οργάνων. 

7. Την ανάπτυξη συστήματος εγκυκλίων οδηγιών για τη 
λειτουργία της Κ.Υ. και των Ι.Ε.Κ., καθώς και την παρακο¬ 
λούθηση της υλοποίησης των αποφάσεων της Διοίκησης 
του Οργανισμού (ΜοηίΙοπηςι). 

8. Το σχεδίασμά, ανάπτυξη, εφαρμογή και συντήρηση 
Συστήματος Πληροφοριών Διοίκησης (ΜαηαρθΓηβηΙ 
ΙηίοΓπιαίίοπ δγεΙθοι/Μ.Ι.Β.) για όλες τις ενέργειες και δρά¬ 
σεις του Οργανισμού, σε συνεργασία με τις συναρμόδιες 
διοικητικές μονάδες του Ο.Ε.Ε.Κ. και των Ι.Ε.Κ.. 

9. Τη διεκπεραίωση όλων των διοικητικών θεμάτων που 
δεν υπάγονται σε άλλο τμήμα της Διεύθυνσης . 

Γ.2 Αρμοδιότητες Τμήματος Πληροφορικής 

Στην αρμοδιότητα του Τμήματος αυτού ανήκουν τα θέ¬ 
ματα που αφορούν: 

1. Το σχεδίασμά, την ανάπτυξη, την εφαρμογή καιτη συ¬ 
ντήρηση ενός ενιαίου, ασφαλούς και διαβαθμισμένου συ¬ 
στήματος μηχανογραφικής υποστήριξης όλων των λει¬ 
τουργιών της Κ.Υ. του Ο.Ε.Ε.Κ. και των Ι.Ε.Κ. 

2. Την εγκατάσταση, τη διαχείριση και την τεχνική υπο¬ 
στήριξη των Πληροφοριακών Συστημάτων του Ο.Ε.Ε.Κ. 

3. Την ανάπτυξη και εφαρμογή συστημάτων εσωτερι¬ 
κού ελέγχου και ασφάλειας των Πληροφοριακών Συστη- 
μάτωντου Ο.Ε.Ε.Κ. 

4. Τη δημιουργία προτύπων για την ανάπτυξη και συ¬ 
ντήρηση των Πληροφοριακών Συστημάτων. 

5. Τη συμμετοχή στην αξιολόγηση επενδύσεων του 
Ο.Ε.Ε.Κ. στο χώρο της Πληροφορικής. 

Δ. ΔΙΕΥΘΥΝΣΗ ΚΑΤΑΡΤΙΣΗΣ 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

Δ. 1 Σπουδών 
Δ.2 Πιστοποίησης 
Δ.3 Σπουδαστικών θεμάτων 
Δ.4 Εκπαιδευτικού Υλικού 
Δ.5 Τεκμηρίωσης και Βιβλιοθήκης 
Δ. 1 Αρμοδιότητες Τμήματος Σπουδών 
Στην αρμοδιότητα του Τμήματος αυτού ανήκουν όλα τα 
θέματα που αφορούν το περιεχόμενο και τις μεθόδους 
της Επαγγελματικής Εκπαίδευσης και Κατάρτισης στα 
Ι.Ε.Κ., τις ειδικότητες, τα ωρολόγια και αναλυτικά προ¬ 
γράμματα των μαθημάτων κατάρτισης, τις εργαστηρια¬ 
κές ασκήσεις, τη μορφή, τη διάρκεια καιτους όρους πρα¬ 
κτικής άσκησης και εφαρμογής, την έναρξη και λήξη των 
εκπαιδευτικών εξαμήνων, τη διάρκεια των προγραμμά¬ 
των σπουδών, το εκπαιδευτικό υλικό, τον καθορισμό των 
προδιαγραφών και την έγκριση των προγραμμάτων των 
Ι.Ε.Κ. αρμοδιότητας άλλων Υπουργείων ή Ν.Π.Δ.Δ. Για τη 
διασφάλιση των παρεχομένων υπηρεσιών εκπαίδευσης 
και κατάρτισης, το τμήμα αυτό συνεργάζεται με το τμήμα 
Αξιοποίησης και Επιμόρφωσης Προσωπικού της Δ/νσης 
Διοικητικού, για την επιλογή και αξιοποίηση στελεχών α¬ 
πό το Εθνικό Μητρώο Πιστοποιημένων Εκπαιδευτών και 
Εξεταστών / Ε.Ε.Κ". 

Δ.2 Αρμοδιότητες Τμήματος Πιστοποίησης 
Στην αρμοδιότητα του Τμήματος αυτού ανήκουν όλα τα 
θέματα που αφορούν τη μέριμνα, το σχεδίασμά και την υ¬ 
λοποίηση των διαδικασιών όλων των φάσεων της πιστο¬ 
ποίησης της Επαγγελματικής Εκπαίδευσης και Κατάρ¬ 
τισης και της χορήγησης των αντίστοιχων τίτλων σπου¬ 
δών . 

Δ.3 Αρμοδιότητες Τμήματος Σπουδαστικών θεμάτων 
Στην αρμοδιότητα του Τμήματος αυτού ανήκουν όλα τα 
θέματα που αφορούν τις εγγραφές, τις μετεγγραφές, τις 
κατατάξεις, τη φοίτηση, τις εξετάσεις, τα εξέταστρα και 
τα δίδακτρα, τον τύπο των παρεχομένων τίτλων, τα καθή¬ 
κοντα και τις υποχρεώσεις των εκπαιδευτών και των εκ¬ 
παιδευόμενων των I. Ε.Κ., την ασφάλιση των εκπαιδευομέ- 
νων σ' αυτά, καθώς και τη χορήγηση υποτροφιών. Το τμή¬ 
μα, σε συνεργασία με την Δ/νση Οργάνωσης και Πληρο¬ 
φορικής, καθώς και τους λοιπούς φορείς του Δημοσίου 
και Ιδιωτικού Τομέα, αναπτύσσει, εφαρμόζει και συντηρεί 
σύστημα παρακολούθησης επαγγελματικής αποκατά¬ 
στασης των πιστοποιηθέντων ατόμων για μια πενταετία. 

Δ.4 Αρμοδιότητες Τμήματος Εκπαιδευτικού Υλικού 
Στην αρμοδιότητα του Τμήματος αυτού ανήκουν όλα τα 
θέματα που αφορούντο σχεδίασμά, την ανάπτυξη, την υ¬ 
λοποίηση και συντήρηση του, πάσης φύσεως, εντύπου 
και ηλεκτρονικού εκπαιδευτικού υλικού για τις ειδικότη¬ 
τες που παρέχουν τα Ι.Ε.Κ. και αφορούν, γενικότερα, την 
ανάπτυξη του θεσμού της Ε.Ε.Κ. 

Δ.5 Αρμοδιότητες Τμήματος Τεκμηρίωσης και Βιβλιο¬ 
θήκης 

Στην αρμοδιότητα του Τμήματος αυτού ανήκουν όλα τα 


θέματα που αφορούν τη συστηματική παρακολούθηση 
και επεξεργασία πληροφοριών που σχετίζονται με την 
Ε.Ε.Κ., καθώς και την οργάνωση και λειτουργία των βι¬ 
βλιοθηκών της Κ.Υ. και των Ι.Ε.Κ. και του κέντρου τεκμη¬ 
ρίωσης. 

Ε. ΔΙΕΥΘΥΝΣΗ ΕΠΑΓΓΕΛΜΑΤΙΚΩΝ ΔΙΚΑΙΩΜΑΤΩΝ ΚΑΙ 
ΙΣΟΤΙΜΙΩΝ 

Η Διεύθυνση έχει τις αρμοδιότητες των τμημάτων που 
τη συγκροτούν, και αποτελείται από τα ακόλουθα τμήμα¬ 
τα : 

Ε.1 Επαγγελματικών Δικαιωμάτων 

Ε.2 Ισοτιμιών 

Ε.1 Αρμοδιότητες Τμήματος Επαγγελματικών Δικαιω¬ 
μάτων 

Στην αρμοδιότητα του Τμήματος αυτού ανήκουν : 

1. Ολα τα θέματα που αφορούν τον καθορισμό των ε¬ 
παγγελματικών δικαιωμάτων των κατόχων τίτλων επαγ¬ 
γελματικής εκπαίδευσης, ανά ειδικότητα και επίπεδο κα¬ 
τάρτισης, σύμφωνα με το άρθρο 6 του Ν. 2009/92. 

2. Η συνδρομή στο έργο της Εθνικής Επιτροπής Καθο¬ 
ρισμού Επαγγελματικών Δικαιωμάτων (Ε.Ε.Κ.Ε.Δ.) και η 
μέριμνα για την εφαρμογή των αποφάσεων. 

3. Κάθε άλλο σχετικό θέμα. 

Ε.2 Αρμοδιότητες Τμήματος Ισοτιμιών 

Στην αρμοδιότητα του Τμήματος αυτού ανήκουν: 

1. Η συνδρομή στο έργο της Επιτροπής Ισοτιμιών (Ε.Ι.) 
για τη χορήγηση Ισοτιμίας ή κατάταξης τίτλων σπουδών 
της Δευτεροβάθμιας Τεχνικής και Επαγγελματικής 
Εκπαίδευσης (Τ.Ε.Ε.) ημεδαπής και αλλοδαπής ή τίτλων 
σπουδώντων κατωτέρων και μέσων σχολών που λειτούρ¬ 
γησαν μέχρι την ισχύ του Ν. 576/77, καθώς και των σχο¬ 
λών που λειτούργησαν με το Ν. 576/77 και με το Ν. 
1566/85, μετίτλουςσπουδώνΤεχνικών Επαγγελματικών 
Λυκείων (Τ.Ε.Λ.) κλάδου ειδίκευσης, Ενιαίων Πολυκλα- 
δικών Λυκείων (Ε.Π.Λ.), Τεχνικών Επαγγελματικών Σχο¬ 
λών (Τ.Ε.Σ.) και με τίτλους σχολών που προβλέπονται στο 
Ν. 576/77 και στο Ν.Δ. 580/70. 

2. Κάθε άλλο σχετικό θέμα. 

ΣΤ. ΔΙΕΥΘΥΝΣΗ ΕΠΟΠΤΕΙΑΣ Ι.Ι.Ε.Κ. 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

ΣΤ.1 Ελέγχου αδειών και υποδομών Ιδιωτικών Ι.Ε.Κ. 

ΣΤ.2 Ελέγχου λειτουργίας Ιδιωτικών Ι.Ε.Κ. 

ΣΤ.1 Αρμοδιότητες Τμήματος Ελέγχου Αδειών και 
Υποδομών Ι.Ι.Ε.Κ. 

Στην αρμοδιότητα του Τ μήματος αυτού ανήκουν όλα τα 
θέματα που αφορούντα Ι.Ε.Κ., που ιδρύονται από Νομικά 
Πρόσωπα Ιδιωτικού Δικαίου ή από Ιδιώτες, όπως ο έλεγ¬ 
χος των προϋποθέσεων, όρων και διαδικασιών επί θεμά¬ 
των χορήγησης αδειών, ίδρυσης και λειτουργίας Ιδιω¬ 
τικών Ι.Ε.Κ., καθώς και της υποδομής αυτών, σε συνεργα¬ 
σία με το τμήμα Τεχνικών Υπηρεσιών της Δ/νσης Προ¬ 
γραμματισμού και Ανάπτυξης. Επίσης, στην αρμοδιότητα 
του Τμήματος ανήκει η συγκρότηση επιτροπών ελέγχου 
των Ιδιωτικών Ι.Ε.Κ., ητήρηση μητρώου Ιδιωτικών Ι.Ε.Κ., ο 
έλεγχος και η έγκριση των διαφημίσεων των Ιδιωτικών 
Ι.Ε.Κ. και, κάθε άλλο, σχετικό θέμα. 

ΣΤ.2 Αρμοδιότητες Τμήματος Ελέγχου Λειτουργίας 
Ι.Ι.Ε.Κ. 

Στην αρμοδιότητα του Τ μήματος αυτού ανήκουν : 

1. Ολα τα θέματα που αφορούν τα προσόντα και την υ¬ 
πηρεσιακή κατάσταση του προσωπικού των Ιδιωτικών 
ΙΕΚ. 

2. Ο έλεγχος της παρεχόμενης, από τα Ιδιωτικά Ι.Ε.Κ., 
κατάρτισης. 

3. Τα σπουδαστικά θέματα των καταρτιζομένων σε αυτά. 

4. Η θεώρηση Βεβαίωσης Επαγγελματικής Κατάρτισης 
(Β.Ε.Κ.) ή λοιπών, πάσης φύσεως, πιστοποιητικών. 

5. Η μέριμνα για τους καταρτιζόμενους σε αυτά. 

6. Τα θέματα που αφορούν πειθαρχικά παραπτώματα 
των Ιδιωτικών ΙΕΚ. 

Ζ. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

1. Ανάπτυξης 

2. Κ.Π.Σ. 

3. Μελετών 

4. Τεχνικών Υπηρεσιών 

Ζ.1 Αρμοδιότητες Τμήματος Ανάπτυξης 

Στην αρμοδιότητα του Τμήματος αυτού ανήκουν όλα τα 
θέματα που αφορούν το σχεδίασμά, προγραμματισμό και 
υλοποίηση των ενεργειών, που πρέπει να εκτελούνται στο 
πλαίσιοτης αποοτολήςτου Ο.Ε.Ε.Κ., ως φορέατης Ε.Ε.Κ. 
στην Ελλάδα. Για την εκτέλεση αυτής της αρμοδιότητας 
συνεργάζονται όλες οι διοικητικές μονάδες του Ο.Ε.Ε.Κ., 
με ευθύνη των προϊσταμένων αυτών. 

Στα πλαίσια αυτά, το Τμήμα συντάσσει και η Δ/νση 
Προγραμματισμού και Ανάπτυξης εισηγείται στην Διοί¬ 
κηση του Οργανισμού τριετή και ετήσια Επιχειρησιακά 
Σχέδια (Βυείηθδδ ΡΙππε), ακολουθούμενα από αναλυτι¬ 
κούς πίνακες χρονοπρογραμματισμού όλων των διοικητι¬ 
κών και οικονομικών λειτουργιών, που αφορούν την υλο¬ 
ποίησή τους, μετά την έγκριση από την Διοίκηση των α¬ 
νωτέρω εισηγήσεων. 

Το τμήμα φέρει, επίσης, την αρμοδιότητα της υλοποίη¬ 
σης των αποφάσεων, αναπτύσσοντας, επιμέρους σχεδια- 
σμούς (ΜαεΐβΓ ΡΙαηε) για την επίτευξη των στόχων του 
Οργανισμού. 

Γ ια την υποβοήθηση του έργου της Δ/νσης, το Τμήμα, 
μετά από έγκριση της Διοίκησης, μπορεί να αναπτύσει με¬ 
θόδους Διοίκησης Έργου (Ργο]θοΙ ΜαπαςοπιοπΙ), ανά έρ¬ 
γο και ενέργεια. 

Ζ.2 Αρμοδιότητες Τμήματος Κ.Π.Σ. 

Στην αρμοδιότητα του Τμήματος αυτού ανήκουν όλα τα 
θέματα που αφορούν το σχεδίασμά, την παρακολούθηση 
και το συντονισμό των ενεργειών υλοποίησης των έργων 
του Ο.Ε.Ε.Κ., που συγχρηματοδοτούνται από το Κοινο¬ 
τικό Πλαίσιο Στήριξης. Το τμήμα αυτό, συνεργαζόμενο με 
όλες τις συναρμόδιες διοικητικές μονάδες του Οργα¬ 
νισμού, είναι ο αποκλειστικός φορέας του Ο. Ε.Ε.Κ. που, ύ¬ 
στερα από έγκριση της Διοίκησης του Οργανισμού, επι¬ 
κοινωνεί, συντονίζει, παρακολουθεί, συνεργάζεται και ε¬ 
νημερώνει κάθε εξωτερικό φορέα ή υπηρεσία για την 
πορεία, υλοποίηση και σχεδίασμά των επιλέξιμων ενερ¬ 
γειών και έργωντου Ο.Ε.Ε.Κ. 

Ζ.3 Αρμοδιότητες Τμήματος Μελετών 

Στην αρμοδιότητα του Τ μήματος αυτού ανήκουν όλα τα 
θέματα που αφορούν τη διενέργεια και πραγματοποίηση 
ερευνών, μελετών και εκδόσεων, σχετικών με την Επαγ¬ 
γελματική Εκπαίδευση και Κατάρτιση για την προώθηση 
και επίτευξη των στόχων του Ε.Σ.Ε.Ε.Κ. 


Το τμήμα, ύστερα από έγκριση της Διοίκησης, μπορεί 
να αναθέτει τις παραπάνω έρευνες, μελέτες και εκδόσεις 
σε άλλους φορείς, δημόσιους ή ιδιωτικούς, εσωτερικού ή 
εξωτερικού, αυτοτελώς ή σε συνεργασία με αυτούς. 

Το τμήμα δύναται να αναλαμβάνει, αυτοτελώς ή σε συ¬ 
νεργασία με άλλους φορείς, τη διενέργεια μελετών και εκ¬ 
δόσεων, κατόπιν εντολής τρίτων και έναντι αμοιβής. 

Το τμήμα, σε συνεργασία με την Δ/νση Οργάνωσης και 
Πληροφορικής αναπτύσσει, άμεσα, σύστημα συγκέντρω¬ 
σης, επεξεργασίας και ανάλυσης στατιστικών στοιχείων 
και πληροφοριών, σχετικά με την παροχή, από συστάσε- 
ως του Οργανισμού έως σήμερα, των υπηρεσιών Ε.Ε.Κ, 
που ο Ο.Ε.Ε.Κ. έχει προσφέρει και εκδίδει μελέτη πε¬ 
πραγμένων πενταετίας. 

Το τμήμα εκδίδει και διακινεί στις αρμόδιες υπηρεσίες 
και λοιπούς φορείς του δημοσίου και ιδιωτικού τομέα α 
ντίστοιχες ετήσιες και πενταετείς, αναλυτικές εκθέσεις 
πεπραγμένων για την υλοποίηση των στόχων του 
Ε.Σ.Ε.Ε.Κ. 

Ζ.4 Αρμοδιότητες Τμήματος Τεχνικών Υπηρεσιών 

Στην αρ μοδ ιότητα τουΤμήματοςα υτού ανή κο υ ν ό λα τα 
θέματα που αφορούν τη μελέτη, επίβλεψη, κατασκευή, α¬ 
γορά, μετατροπή και επισκευή της κτιριακής υποδομής 
του Ο.Ε.Ε.Κ., καθώς καιτηνπαρακολούθηση κάθε έργου, 
που πιθανόν ανατεθεί σε άλλο φορέα εκτέλεσης. 

Επίσης, το τμήμα επικουρεί τη Δ/νση Εποπτείας 
Ιδιωτικών Ι.Ε.Κ. για τον έλεγχο των τεχνικών προδιαγρα¬ 
φών λειτουργίας των Ιδιωτικών Ι.Ε.Κ. 

Το Τμήμα σχεδιάζει, αναπτύσσει, εφαρμόζει και συντη¬ 
ρεί, σε συνεργασία με την Δ/νση Οργάνωσης και Πληρο¬ 
φορικής, ειδικό μηχανογραφημένο σύστημα για τη συ¬ 
γκρότηση Μητρώου Κτιριακής Υποδομής και Ακίνητων 
Περιουσιακών Στοιχείωντου Οργανισμού. 

Η. ΔΙΕΥΘΥΝΣΗ Ευρωπαϊκών και διεθνών σχεσεων 

Η Διεύθυνση έχει τις αρμοδιότητες των τμημάτων που 
τη συγκροτούν και αποτελείται από τα ακόλουθα τμήμα¬ 
τα : 

Η.1 Ευρωπαϊκών Θεμάτων 

Η.2 Ευρωπαϊκών Προγραμμάτων 

Η.3 Διεθνών Σχέσεων 

Η.1 Αρμοδιότητες Τ μήματος Ευρωπαϊκών Θεμάτων 

Στην αρμοδιότητα του Τμήματος αυτού ανήκουν όλα τα 
θέματα που αφορούν: 

1. Την παρακολούθηση, καταγραφή και διαμόρφωση 
θέσεων σε θέματα επαγγελματικής εκπαίδευσης και κα¬ 
τάρτισης που συζητούνται και αποφασίζονται στα πλαίσια 
της Ευρωπαϊκής Ένωσης. (Ευρωπαϊκό Κοινοβούλιο, Ε. 
Επιτροπή, Συμβούλια Υπουργών, Ομάδες Εργασίας κ.ά) 

2. Την εισήγηση, εκ μέρους του Ο.Ε.Ε.Κ., της πολιτικής 
της χώρας για τα ίδια θέματα, λειτουργώντας ως σύμ¬ 
βουλος του Υπουργού Παιδείας για την Επαγγελματική 
Εκπαίδευση και Κατάρτιση, απέναντι στην Ευρωπαϊκή 
Ένωση. 

3. Τη συνεργασία με εθνικούς ή διεθνείς φορείς για την 
ορθή προετοιμασία των ανωτέρω θεμάτων. 

4. Τη διεθνή εκπροσώπηση του Ο.Ε.Ε.Κ. στα διάφορα 
όργανα της Ευρωπαϊκής Ένωσης (ϋ.Ο. XXII, ΟΕϋΕΡΟΡ, 
Ε.ΤΈ. κ.ά.). 

Η.2 Αρμοδιότητες Τμήματος Ευρωπαϊκών Προγραμ 
μάτων 

Στην αρμοδιότητα του Τμήματος αυτού ανήκουν όλα το 

θέματα που αφορούν την αναζήτηση, διερεύνηση, δια¬ 
μόρφωση, σύνταξη, κατάρτιση, έγκριση, συμμετοχή και 
παρακολούθηση της εκτέλεσης ειδικών προγραμμάτων, 
τα οποία σχετίζονται με την Επαγγελματική Εκπαίδευση 
και Κατάρτιση και χρηματοδοτούνται, μερικά ή ολικά, από 
τον Προϋπολογισμό της Ευρωπαϊκής Ένωσης. 

Στα προγράμματα αυτά ο Ο.Ε.Ε.Κ. μπορεί να συμμετέ¬ 
χει και σε συνεργασία με άλλους φορείς του εσωτερικού 
ή του εξωτερικού. 

Στα πλαίσια των αρμοδιοτήτων αυτών, το Τμήμα ανα¬ 
πτύσσει, άμεσα, σύστημα παρακολούθησης των διοικητι¬ 
κών, οικονομικών και λειτουργικών δεδομένων και πε¬ 
πραγμένων (πποηίΐοπης) για κάθε ένα από τα τρέχοντα 
προγράμματα οριζόντιας πολιτικής της Ε.Ε. και εκδίδει ε¬ 
τήσια έκθεση πεπραγμένων. 

Η.3 Αρμοδιότητες Τμήματος Διεθνών Σχέσεων 

Στην αρμοδιότητα του Τμήματος αυτού ανήκουν όλατα 
θέματα που αφορούν: 

1. Τη συνεργασία, συμμετοχή και εκπροσώπηση του 
Ο.Ε.Ε.Κ., σε Διεθνείς Οργανισμούς (πληντης Ε.Ε.), Συμ¬ 
βούλια, Συνέδρια, Επιτροπές, Ομάδες Εργασίας, Συμ¬ 
πόσια, Διεθνείς Εκθέσεις, Σεμινάρια ή Συναντήσεις, που 
οργανώνονται από φορείς του εξωτερικού και που αφο¬ 
ρούν τον τομέα της Επαγγελματικής Εκπαίδευσης και 
Κατάρτισης. 

2. Την αναζήτηση και συμμετοχή σε προγράμματα, των 
παραπάνω φορέων, που εξυπηρετούν εθνικές πολιτικές, 
στην επαγγελματική εκπαίδευση και κατάρτιση. 

2. Το Άρθρο 4της απόφασης αυτής τροποποιείται ως ε¬ 
ξής: 

Άρθρο 4 
Προϊστάμενοι 

Προϊστάμενοι των οργανικών μονάδων της Κ.Υ. του 
Ο.Ε.Ε.Κ. δύναται να ορίζονται υπάλληλοι των παρακάτω 
κλάδων προσωπικού, ως εξής: 

1. Διευθύνσεων: 

α) Μέλη ΔΕΠ των ΑΕΙ ή μέλη Ε.Π. των ΤΕΙ, με πενταετή 
(5), τουλάχιστον, προϋπηρεσία στο δημόσιο ή τον ευρύ¬ 
τερο δημόσιο τομέα. 

β) Υπάλληλοι κλάδου Π.Ε., με οκταετή (8) τουλάχιστον 
προϋπηρεσία στο δημόσιο ή τον ευρύτερο δημόσιο το¬ 
μέα, έκτων οποίωντουλάχιστοντρία (3) έτη σε θέματα δι¬ 
οίκησης και με καλή γνώση μιας, τουλάχιστον, ξένης 
γλώσσας. Σε περίπτωση κατόχων μεταπτυχιακού τίτλου 
σπουδών, σχετικού μετο αντικείμενο της Δ/νσης που πρό¬ 
κειται να αναλάβουν, η μεν προϋπόθεση της προϋπηρε¬ 
σίας περιορίζεται στην εξαετία (6), τουλάχιστον, για τους 
κατόχους Μαείθΐτ; (ή ισοτίμου τίτλου) και στην πενταετία 
(5), τουλάχιστον, για τους κατόχους Διδακτορικού Διπλώ¬ 
ματος, η δε προϋπόθεση της διοικητικής εμπειρίας , σε 
κάθε περίπτωση, στη διετία (2), τουλάχιστον. 

γ) Εκπαιδευτικοί της Β/θμιας Εκπαίδευσης, με τους ίδι¬ 
ους, ακριβώς, όρους και προϋποθέσεις που ισχύουν για 
τους υπαλλήλους κλάδου Π.Ε. και που περιγράφονται 
στην ανωτέρω παράγραφο (β). 

2. Τμημάτων: 

α) Μέλη ΔΕΠ των ΑΕΙ ή μέλη Ε.Π. των ΤΕΙ, μετριετή (3), 
τουλάχιστον, προϋπηρεσία στο δημόσιο ή τον ευρύτερο 
δημόσιο τομέα. 

β) Υπάλληλοι κλάδου Π.Ε., με πενταετή (5) τουλάχιστον 
προϋπηρεσία στο δημόσιο ή τον ευρύτερο δημόσιο το¬ 
μέα, έκτων οποίων, τουλάχιστον, δύο (2) σε θέματα σχε¬ 


τικά με το αντικείμενο που πρόκειται να αναλάβουν, και με 
καλή γνώση μιας, τουλάχιστον, ξένης γλώσσας. Σε περί¬ 
πτωση κατόχων μεταπτυχιακού τίτλου σπουδών (ΜαείθΓ, 
Ράά, ή ισοτίμου τίτλου), σχετικού με το αντικείμενο της 
Δ/νσης που ανήκει το τμήμα που πρόκειται να αναλάβουν, 
η μεν προϋπόθεση της προϋπηρεσίας περιορίζεται στην 
τριετία (3), τουλάχιστον, η δε προϋπόθεση της ενασχόλι- 
σής του με το αντικείμενο του Τμήματος στο ένα έτος (1). 

γ) Εκπαιδευτικοί της Β/θμιας Εκπαίδευσης, με τους ίδι¬ 
ους, ακριβώς, όρους και προϋποθέσεις που ισχύουν για 
τους υπαλλήλους κλάδου Π.Ε. και που περιγράφονται 
στην ανωτέρω παράγραφο (β). 

δ) Υπάλληλοι κλάδου Τ.Ε., με εξαετή (6) τουλάχιστον 
προϋπηρεσία στο δημόσιο ή τον ευρύτερο δημόσιο το¬ 
μέα, εκ των οποίων, τουλάχιστον, δύο (2) σε θέματα σχε¬ 
τικά μετο αντικείμενο, που πρόκειται να αναλάβουν και με 
καλή γνώση μιας, τουλάχιστον, ξένης γλώσσας. 

3. Του ανεξαρτήτου Γραφείου της Γραμματείας: υπάλ¬ 
ληλος που υπηρετεί στον Ο.Ε.Ε.Κ., με οποιαδήποτε σχέ¬ 
ση εργασίας, ο οποίος ορίζεται με απόφαση του Προ¬ 
έδρου αυτού. 

4. Της Νομικής Υπηρεσίας: προΐσταται ο Νομικός 
Σύμβουλος. 

5. Του ανεξάρτητου Γραφείου της Γραμματείας του 
Δ.Σ.: ο Γραμματέας αυτούΜ. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
ση στην Εφημερίδα της Κυβερνήσεως. 

Αθήνα 5 Νοεμβρίου 1997 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 
-♦- 

Αριθμ. Φ13.1 /962/ Γ 1/ 1 281 (2) 

Σύσταση και συγκρότηση Επιστημονικής Ομάδας Εργα¬ 
σίας για εισαγωγή εκπαιδευτικής καινοτομίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24 και 55 του Ν. 1566/85 
(ΦΕΚ 167 Α'). 

2. Τις διατάξεις του άρθρου 21 του Ν. 1966/91 (ΦΕΚ 
147 Α'). 

3. Το άρθρο 17του Ν. 1268/82 (ΦΕΚ87 Α ). 

4. Τις διατάξεις του άρθρου 19 του Ν. 2470/97 (ΦΕΚ 40 
Α'21.3.1997). 

5. Τις διατάξεις του άρθρου 1 του Ν. 301/76). 

6. Το άρθρο 28του Ν. 1558/85 (ΦΕΚ 137 Α'). 

7. Το άρθρο 4 του Ν. 2527/97, (ΦΕΚ188Α'). 

8. Την ανάγκη μελέτης, σχεδιασμού και οράγνωσης 
της εισαγωγής εκπαιδευτικής καινοτομία στα πλαίσια της 
Α'/θμιας Εκπ/σης και ειδικότερα την εισαγωγή της εκπαι¬ 
δευτικής καινοτομίας «Ολοήμερο Δημοτικό Σχολείο», α¬ 
ποφασίζουμε: 

1. Συστήνουμε επιστημονική ομάδα εργασίας, η οποία 
θα εργαστεί για την εισαγωγή της εκπαιδευτικής καινοτο¬ 
μίας «Ολοήμερο Δημοτικό Σχολείο». 

2. Την ομάδα αυτή συγκροτούντο εξής μέλη: 

α. Τζάνη Μαρία Αναπλ. Καθηγήτρια Π.Τ. Παν/μίου 
Αθηνών. 

β. Πυργιωτάκης Ιωάννης, Τακτικός Καθηγητής Παν/μί¬ 
ου Κρήτης, Αντιπρύτανης. 

γ. Ξωχέλης Παναγιώτης, Κοσμήτωρ, Τακτικός Καθη¬ 
γητής του Π.Τ του Φ.Π.Ψ Θεσσαλονίκης. 

δ. Βιτσιλάκη - Σορωνιάτη Χρυσή Επικ. Καθηγήτρια 
Παν/μίου Αιγαίου. 

ε. Σαμολαδάς Μαργαρίτης Δ/ντής Σχολείου, 
στ. Γούσης Παύλος Δ/ντής της Δ/νσης Σπουδών Π.Ε. 
ζ. Νόστος Σωτήριος Σχολικός Σύμβουλος Π.Ε. 
η. Αλπέντζου Ολυμπία Τμηματάρχης Δ/νσης Σπουδών 
Π.Ε. 

θ. Παμουκτσόγλου Αναστασία Δρ. των Επιστημών της 
Αγωγής, δασκάλα, 
ι. Σαρρή Μαρία, Δ/ντρια σχολείου, 
ια. Διαμαντής Κώστας δάσκαλος αποσπασμένος στη 
Δ/νση Σπουδών Π.Ε. του ΥΠ.Ε.Π.Θ. 
ιβ. Κουλούρης Κων/νος Δ/ντής Σχολείου. 

Ως γραμματέας της επιστημονικής ομάδας ορίζεται η 
καθηγήτρια Γράψα Δέσποινα αποσπασμένη στη Δ/νση 
Σπουδών Π.Ε. 

Ως πρόεδρος της ομάδας ορίζεται η Τζάνη Μαρία, 
Αναπληρώτρια καθηγήτρια του Παν/μίου Αθηνών. 

3. Ο Ειδικός Γραμματέας Σπουδών, Επιμόρφωσης και 
Καινοτομιών, προΐσταται της ομάδας, συντονίζει τη λει¬ 
τουργία της και είναι υπεύθυνος για την ποιότητα του έρ¬ 
γου και την απόδοσή της, συμμετέχει δε στις συνεδριά¬ 
σεις της ομάδας, όποτε αυτό κρίνεται αναγκαίο. 

4. Σκοπός της ομάδας αυτής είναι η ανίχνευση και ο 
προσδιορισμόςτων ικανών και αναγκαίων όρων για την ει¬ 
σαγωγή του διευρυμένου ωραρίου λειτουργίας σε ορι¬ 
σμένα από τα Δημοτικά Σχολεία της Α'/θμιας Εκπ/σης και 
η διερεύνηση της ανταπόκρισης στην καινοτομία. Κύριος 
στόχοςτης εργασίας είναι η διαμόρφωση πρότασης προς 
την Πολιτική Ηγεσία για τη λύση του προβλήματος που α¬ 
ντιμετωπίζουν οι μαθητές των Δη μοτικών Σχολείων των ο¬ 
ποίων το ωράριο παραμονής στο σχολείο δεν συμπίπτει 
με το ωράριο εργασίας των γονέων τους. Η λύση αυτή θα 
επιδιωχθεί μέσα από πλαίσιο οργανωμένων και αυθόρμη¬ 
των εκπαιδευτικών και ψυχαγωγικών δραστηριοτήτω, 
που θα καθοριστεί, με στόχο την αγωγή και την ανάπτυξη 
του παιδιού 6-12 χρόνων. 

Ειδικότερα η επιστημονική ομάδα θα εκπονήσει πιλοτι¬ 
κό πρόγραμμα πλήρες και έτοιμο για εφαρμογή, καθώς 
και πρόγραμμα για ενημέρωση και επιμόρφωση των εκ¬ 
παιδευτικών που θα κληθούν να εφαρμόσουν το πιλοτικό 
πρόγραμμα στο Ολοήμερο Δημοτικό Σχολείο. 

5. Η επιστημονική ομάδα εργασίας θα συνεδριάζει και 
θα εργάζεται και εκτός ωραρίου εργασίας των Δημοσίων 
Υπηρεσιών, όποτε κρίνεται αναγκαίο. 

6. Η συμμετοχή των μελών ΔΕΠ και των εκπαιδευτικών 
κρίνεται σκπόπιμη προκειμένου να συνδυαστούν η επι¬ 
στημονική θεωρία και η διδακτική πράξη και να διαμορ¬ 
φωθεί μια τεκμηριωμένη πρόταση προς την Πολιτική 
Ηγεσία του ΥΠ.Ε.Π.Θ. 

7. Η αμοιβή των μελών της ομάδας εργασίας θα καθο¬ 
ριστεί με κοινή υπουργική απόφαση των Υπουργών 
Παιδείας και Οικονομικών. 

Η παρούσα να δημοσιευθεί στην Εφημερίδα της 
Κυβέρνησης. 

Αθήνα 5 Νοεμβρίου 1997 

Ο ΥΠΟΥΡΓΟΣ 

ΓΈΡ. ΑΡΣΕΝΗΣ 


Α ριθμ.Υ4α/9591 (3) 

Τροποποίηση και συμπλήρωση του Οργανισμού του 
Ν.Γ.Ν. Λευκάδας. 

Οι ΥΠΟΥΡΓΟΙ 

ΕΣΩΤ. ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 87/86 (ΦΕΚ32/Α/86). 

2. Τις διατάξεις των άρθρων 56 και 64 του Ν. 2071/92 
(ΦΕΚ123/Α/92), όπως συμπληρώθηκαν μετά άρθρα 4 και 
8του Ν. 2194/94 (ΦΕΚ. 34/Α/1994). 

3. Τις διατάξεις του άρθρου 1 παρ. 2 του Ν. 2469/97 
(ΦΕΚ. 38/Α/97) και το γεγονός ότι από την εφαρμογή της 
παρούσας απόφασης δεν προκαλείται επιπλέον δαπάνη 
σε βάρος του κρατικού προϋπολογισμού. 

4. Την αρ. ΔΥ3α/οικ. 878/96 (ΦΕΚ 924/Β/96) Απόφαση 
περί ανάθεσης αρμοδιοτήτων στους Υφυπουργούς Υγείας 
και Πρόνοιας Εμμ. Σκουλάκη και Θ. Κοτσώνη. 

5. Τηναρ. 1107147/1239/0067/4.10.96 (ΦΕΚ 922/Β/96) 
Απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριοτοδουλάκη. 

6. Τηναρ. ΔΙΚ/Φ. 1/20199/97 (ΦΕΚ 801/Β/97) Απόφαση 
περί ανάθεσης αρμοδιοτήτων στους Υφυπουργούς Εσω¬ 
τερικών, Δημ. Διοίκησης και Αποκέντρωσης, όπως τροπο¬ 
ποιήθηκε με την όμοια αριθμ. ΔΙΔΚ/Φ. 1/23470/ 20.10.97 
(ΦΕΚ 924/Β/97). 

7. Την αρ. 13/97 απόφαση του Δ.Σ. του Νοσ/μείου, α¬ 
ποφασίζουμε: 

Η αρ. Α3β/οικ. 19188/86 (ΦΕΚ. 814/Β/86) υπουργική α¬ 
πόφαση «Αναμόρφωση του Οργανισμού του Γ.Ν. Λευκά¬ 
δας», η οποία τροποποιήθηκε και συμπληρώθηκε με τις 
αρ. Α3β/1207/90 (ΦΕΚ. 116/Β/90), Α3α/οικ. 13547/91 
(ΦΕΚ. 1060/Β/91) και Υ4α/2881/96 (ΦΕΚ. 553/Β/97) υ¬ 
πουργικές αποφάσεις, τροποποιείται και συμπληρώνεται 
ως εξής: 

Στο άρθρο 9 «Διάρθρωση Διοικητικής Υπηρεσίας», κα- 
ταργείται το Αυτοτελές Γ ραφείο Κίνησης Αρρώστων και 
προστίθεται Τμήμα Κίνησης Ασθενών. 

Έτσι τα Τμήματα της Διοικητικής Υπηρεσίας διαμορ¬ 
φώνονται ως εξής: 

Α' Τμήματα: 
α. Προσωπικού 
β. Γραμματείας 
γ. Οικονομικού, 
δ. Τεχνικού. 

ε. Πληροφορικής - Οργάνωσης, 
στ. Βιοϊατρικής Τεχνολογίας, 
ζ. Κίνησης Ασθενών. 

Στο άρθρο 10 «Αμοδιότητες Υπηρεσιών» παρ. 4 εδ. ζ' το 
Γ ραφείο Κίνησης Αρρώστων, στο εξής θα αναφέρεται ως 
Τμήμα Κίνησης — Ασθενών με τις ίδιες αρμοδιότητες. 

Στο άρθρο 11 «Στελέχωση Ιατρικής Υπηρεσίας», καταρ- 
γείται μία (1) θέση κλάδου ΠΕ Βιολόγου και προστίθεται 
μία (1) θέση κλάδου ΠΕ Χημικού. 

Η συγκεκριμένη κατηγορία διαμορφώνεται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Χημικών 

Δύο (2) θέσεις 

Κλάδος ΠΕ Φαρμακοποιών 

Μία (1) θέση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά, τα τροποποιούμενα ή συμπληρούμενα 
άρθρα παραμένουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Οκτωβρίου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΓΓ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
-*- 

Αοιθυ. Υ4α/3664 (4) 

Σύσταση θέσεων κλάδου γιατρών Ε.Σ.Υ. Γεν. Περ. 

Νοσ/μείου Αττικής «Σισμανόγλειο». 

ΟΙ ΥΠΟΥΡΓΟΙ 

ΕΣΩΤ. ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη : 

1. Τις διατάξεις της παρ. 1 του άρθρου 25του Ν. 1397/83 
(ΦΕΚ. 143/Α/1983). 

2. Τις διατάξεις των άρθρων 56 και 64 του Ν. 2071/92 
(ΦΕΚ. 123/Α/92) όπως συμπληρώθηκαν μετά άρθρα 4 και 
8του Ν. 2194/94 (ΦΕΚ. 34/Α/1994). 

3. Τις διατάξεις του άρθρου 1 (παρ. 2) του Ν. 2469/97 
(ΦΕΚ. 38/Α/14.3.1997) και το γεγονός ότι, από τις διατά¬ 
ξεις της απόφασης αυτής προκαλείται δαπάνη ετησίως 
ποσού τριάντα οκτώ εκατ. τετρακοσίων χιλ. (38.400.000) 
δρχ. περίπου και θα καλύπτεται από τις πιστώσεις που θα 
εγγράφονται στον προϋπολογισμό του νοσοκομείου. Για 
το τρέχον έτος, η δαπάνη θα βαρύνει το τελευταίο τρίμη¬ 
νο του 1997, ανέρχεται στο ύψος των δώδεκα εκατ. οκτα¬ 
κόσιων χιλιάδων (12.800.000) δρχ. περίπου και θα αντιμε- 
τωπισθεί από την πίστωση ΚΑΕ 5173 «Δαπάνες πλήρωσης 
θέσεων προσωπικού» του Φ. 15/210 με μεταφοράτουπιο 
πάνω ποσού στον ΚΑΕ 2813 του ιδίου φορέα, με σκοπό 


την επιχορήγηση των αναφερομένων στις αποφάσεις νο¬ 
σηλευτικών ιδρυμάτων αντίστοιχα και άμεσα με την πλή¬ 
ρωση των συνισταμένων θέσεων σε αυτά. 

4. Την αρ. ΔΥ3α/οικ. 878/96 (ΦΕΚ. 924/Β/96) Απόφαση 
περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και Θ. Κοτσώνη. 

5. Την αρ. 1107147/1239/0067/4.10.96 (ΦΕΚ. 922/Β/96) 
Απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Την αρ. ΔΙΔΚ/Φ. 1 /20199/5.9.97 (ΦΕΚ. 801 /Β/97) Από¬ 
φαση περί ανάθεσης αρμοδιοτήτων στους Υφυπουργούς 
Εσωτερικών, Δημ. Διοίκησης και Αποκέντρωσης, όπως 
τροποποιήθηκε με την όμοια αριθμ. ΔΙΔΚ/Φ.1 23470/ 
20.10.97 (ΦΕΚ. 924/Β/97). 

7. Τις αρ. 21/26.8.96, 9/25.4.96 και 7/6.3.97 αποφάσεις 
του Δ.Σ. του νοσοκομείου, αποφασίζουμε: 

Συνιστώνται οιπαρακάτω θέσεις κλάδου γιατρών Ε.Σ.Υ. 
του Υπ. Υγείας και Πρόνοιας, οι οποίες προστίθενται στον 
Οργανισμό του Γεν. Περ. Νοσ/μείου Αττικής «Σισμα- 
νόγλειο». 

Μία (1) θέση βαθμού Ε.Α. και τέσσερις (4) θέσεις βαθ¬ 
μού Ε.Β. ειδικότητας Παθολογίας ή Χειρουργικής ή 
Αναισθησιολογίας ή Καρδιολογίας ή Πνευμονολογίας για 
την Μ.Ε.Θ. 

Για τις θέσεις αυτές, εκτός της κατοχής του τίτλου μιας 
(1) των ανωτέρω ειδικοτήτων, απαιτείται και η συνδρομή 
των προϋποθέσεων του άρθρου 84 του Ν. 2071/92. 

Με την απόφαση προκήρυξης μπορεί να ορίζεται η κα¬ 
τά προτεραιότητα κατάταξη των ειδικοτήτων για τη 
Μ.Ε.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Οκτωβρίου 1997 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



